钦定古今图书集成/明伦汇编/官常典/第730卷 > 纳兰绰赤
## 钦定古今图书集成/明伦汇编/官常典/第730卷 > 纳兰绰赤

按《金史忠义传》：“绰赤，咸平路伊改河猛安人。契丹括
里使人招之，绰赤不从。括里兵且至，绰赤遂团结旁
近村寨为兵，出家马百馀匹给之，教以战阵击刺之
法，相与拒括里于改渡口，由是贼众月馀不得进。既
而括里兵四万人大至，绰赤拒战，贼兵十倍，遂见执，
脔而杀之。诏赠官两阶，二子皆得用荫。”